《赠友渔樵歌》
明代·高柄

我本渔樵者，结交青云人。朱门华馆不下士，青山白屋归来贫。

闻君爱与渔樵友，每逐渔樵在林薮。两屐松风万壑间，孤舟萝月双溪口。

朝与渔者亲，暮与樵者邻。山厨束薪煮白召，野饭折荷包紫鳞。

春风行歌出林曙，落日叩舷渡江渚。负策閒随黄鸟吟，濯缨时对骚人语。

世人结交徒结名，黄金不多交不成。羡君不交黄金贵，却友渔樵如弟兄。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。